Source: https://www.foodsaver-romania.ro/regulament-campanie-spring-sales
Timestamp: 2019-03-22 01:44:50+00:00

Document:
Regulament campanie Spring Sales
Articolul 1. Organizatorul campaniei
Art. 1.1. Campania „Spring Sales” (numită în cele ce urmează şi " Campania") este organizată de S.C. NYS Experience S.R.L., cu sediul în Bucureşti, sector 1, str. Ocna Sibiului, nr. 46-48, etaj 3, camera 1, înregistrată la Registrul Comerţului sub nr. J40/1342/14.02.2012, CUI RO29704683, operator de date cu caracter personal, în sensul Legii nr. 677/2001, având prelucrarea de date cu caracter personal notificată în scopul “Reclamă, Marketing şi Publicitate” şi înscrisă în Registrul de Evidenţă a Prelucrărilor de Date cu Caracter Personal sub nr. 26931. În continuare, S.C. NYS Experience S.R.L. va fi denumită “Organizator”.
Art. 1.2. Decizia de derulare a campaniei promoţionale conform regulilor din prezentul regulament („Regulamentul”) este finală şi obligatorie pentru orice participant la Campanie („Participant”). Regulamentul oficial este întocmit şi va fi făcut public conform legislaţiei aplicabile din România.
Art. 1.3. Organizatorul îşi rezervă dreptul de a modifica oricare din condiţiile stabilite în prezentul Regulament în perioada desfăşurării Campaniei, din motive întemeiate, dar nu înainte de a anunţa publicul despre aceste modificări.
Articolul 2. Denumire. Durată. Locul desfăşurării.
Art. 2.1. Campania promoţională poartă denumirea „Spring Sales”.
Art. 2.2. Campania promoţională se desfăşoară pe teritoriul României în perioada 12 martie - 2 aprilie 2019, ora 09:30, pe https://www.foodsaver-romania.ro/promotie-spring-sale, pentru produsele FoodSaver achiziţionate în perioada mai sus menţionată, denumite în continuare „Produsele”.
Articolul 3. Produse participante la Campanie
Art. 3.1. Obiectul Campaniei îl reprezintă produsele FoodSaver achiziţionate de pe https://www.foodsaver-romania.ro/promotie-spring-sale semnalizate ca fiind parte din Campanie.
Articolul 4. Dreptul şi condiţiile de participare
Art. 4.1. De această campanie beneficiază persoanele fizice care au împlinit vârsta de 18 ani la data începerii Campaniei şi persoanele juridice, potrivit Art. 2.2 de mai sus, care achiziţionează produsele menţionate la Articolul 3.1. şi care au creat un cont pe site-ul https://www.foodsaver-romania.ro.
Articolul 5. Modul de desfăşurare a campaniei promoţionale
Art. 5.1. Obiectul promoţiei – preţ unic net pentru produsele semnalizate pe https://www.foodsaver-romania.ro/promotie-spring-sale, în perioada 12 martie - 2 aprilie 2019, ora 09:30. Produsele trebuie achiziţionate de Participanţi în ziua Campaniei de pe https://www.foodsaver-romania.ro/promotie-spring-sale.
Art. 5.2. Mecanismul campaniei
Produsele achiziţionate în ziua Campaniei vor fi semnalizate în pagina https://www.foodsaver-romania.ro/promotie-spring-sale. Acest preţ va fi valabil doar în ziua Campaniei.Organizatorul campaniei nu va accepta ca formă de achitare a contravalorii produselor plata prin tichete cadou, plata prin vouchere cu valoare sau orice altă formă de plată cu excepţia celei agreate în ziua respectivă.Produsele din campania „Spring Sales” vor fi disponibile în pagina https://www.foodsaver-romania.ro/promotie-spring-sale în limita stocului existent în aceeaşi zi, fără a fi posibilă plasarea altor comenzi în afara stocului alocat Campaniei.
Campania „Spring Sales” nu se cumulează cu alte promoţii. Comenzile achitate online garantează existenţa produsului în stoc şi livrarea lui în cel mai scurt timp posibil. Procesarea comenzilor cu livrare la domiciliu se face în ordinea plasării comenzii. Pentru livrarea produselor a căror valoare este mai mică de 100 de lei, la domiciliu prin curier, cumpărătorul va trebui să achite o taxă de transport, cost ce va fi facturat suplimentar pe aceeaşi factură.
Articolul 6. Taxe şi impozite
Art. 6.1. Organizatorul Campaniei este răspunzator de plata taxelor sau obligaţiilor financiare, conform prevederilor legale în vigoare.
Art. 6.2. Prezenta Campanie se desfăşoară cu scopul stimulării vânzărilor.
Articolul 7. Forţă majoră. Caz fortuit
Art. 7.1. Pentru scopul acestui Regulament, forţă majoră înseamnă orice eveniment care nu poate fi controlat, remediat sau prevăzut de către Organizator, inclusiv imposibilitatea Organizatorului, din motive independente de voinţa sa, de a-şi îndeplini obligaţiile asumate prin Regulament. Cazul fortuit este un eveniment care nu putea fi prevăzut şi nici împiedicat de către Organizator.
Art. 7.2. Dacă o situaţie de forţă majoră sau caz fortuit împiedică sau întârzie total sau parţial executarea Regulamentului şi continuarea Campaniei, Organizatorul va fi exonerat de răspunderea privind îndeplinirea obligaţiilor sale pentru perioada în care această îndeplinire va fi împiedicată sau întârziată, conform art.1351 C.civ. Organizatorul, dacă invocă forţa majoră sau cazul fortuit, este obligat să comunice participanţilor la Campanie cazul existent în termen de 5 zile lucrătoare de la apariţia cazului de forţă majoră sau caz fortuit.
Articolul 8. Litigii
Art. 8.1. Orice reclamaţie având ca obiect Campania poate fi adresată în scris la adresa sediului social al Organizatorului specificată în acest Regulament sau trimisă pe email la comenzi@foodsaver-romania.ro în termen de maximum 7 zile calendaristice de la data la care s-a produs evenimentul reclamat.
Art. 8.2. Eventualele neînţelegeri apărute între Organizator şi participanţii la campania promoţională se vor rezolva pe cale amiabilă sau, în cazul în care aceasta nu va fi posibilă, litigiile vor fi soluţionate de instanţele judecătoreşti române competente.
Articolul 9. Întreruperea campaniei promoţionale
Art. 9.1. Organizatorul îşi rezervă dreptul de a întrerupe campania promoţională oricând pe parcursul desfăşurării acesteia, cu informarea prealabilă a consumatorilor prin mijloace de comunicare corespunzătoare (afişare pe site, etc.).
Art. 9.2. În situaţia în care Campania este întreruptă/suspendată, Organizatorul va acorda beneficiile campaniei Participanţilor care au îndeplinit condiţiile Campaniei până la data suspendării sau întreruperii, în conformitate cu prevederile prezentului Regulament.
Articolul 10. Regulamentul campaniei promoţionale
Art. 10.1. Regulamentul campaniei promoţionale este afişat şi disponibil gratuit pe site-ul https://www.foodsaver-romania.ro pe toată perioada de desfăşurare a Campaniei.
Art. 10.2. Simpla participare la această Campanie echivalează cu/implică cunoaşterea şi acceptarea integrală şi necondiţionată de către orice Participant a prevederilor şi aplicării prezentului Regulament în ceea ce priveşte Campania.

References: Articolul 1

Articolul 2

Articolul 3

Articolul 4
 Articolul 3

Articolul 5

Articolul 6

Articolul 7

Articolul 8

Articolul 9

Articolul 10